Návrh na zrušenie, zmenu a doplnenie úloh uložených ministrovi hospodárstva 
z vybraných uznesení vlády Slovenskej republiky

A. Návrh na zrušenie úloh z uznesenia vlády Slovenskej republiky

Číslo uznesenia/zo dňa:	777 z  9. novembra 2009
Názov uznesenia:	k analýze súčasného stavu a vývoja zamestnanosti, riziká vývoja zamestnanosti v ďalšom období, východiská a návrh opatrení pre podporu rastu zamestnanosti a zníženie nezamestnanosti 
Predkladateľ:	predseda vlády
Číslo úlohy:	B.9.
Gestor(i) úlohy:	minister hospodárstva
Znenie úlohy: 	v spolupráci s ministrom zahraničných vecí uskutočniť rokovania v centrálach kľúčových zahraničných investorov o výhľade a podmienkach  možnosti zotrvania a rozšírenia ich priemyselnej produkcie a ich obchodných aktivít, vrátane výskumu a inovácií na teritóriu SR a o prijatých opatreniach predložiť písomnú správu
Termín úlohy: 	do 31. januára 2010, nový termín do 31. marca 2010, do 31. mája 2010
    
Odôvodnenie zrušenia: 	Ministerstvo hospodárstva SR v  spolupráci s  Ministerstvom zahraničných vecí SR, v rámci zabezpečenia splnenia predmetnej úlohy uskutočnilo niekoľko rokovaní s kľúčovými zahraničnými investormi, ktorí už sú etablovaní na Slovensku, v ich dcérskych spoločnostiach (KIA Motors Slovakia s.r.o., Mobis Slovakia s.r.o., PSA Peugeot Citroën Slovakia, Samsung Galanta, Samsung Voderady). Všetci títo investori  deklarovali svoju vôľu aj naďalej zostať a pôsobiť na Slovensku, no zároveň upozornili, že z dôvodu všeobecnej hospodárskej krízy môže dôjsť k určitým korekciám ich investičných zámerov a taktiež aj k prehodnoteniu ich výhľadov o možnosti rozšírenia priemyselnej produkcie a obchodných aktivít, vrátane výskumu a inovácií na území Slovenskej republiky. 
	Keďže v dôsledku obmedzených finančných zdrojov spôsobených globálnou finančnou krízou a s tým súvisiacou perspektívou vývoja globálnych trhov nie je možné v súčasnosti, a to minimálne v horizonte niekoľkých mesiacov, očakávať od týchto investorov konečné rozhodnutia, ktoré by viedli k expanzii výroby, resp. rozšíreniu obchodných aktivít, vrátane výskumu a inovácií, Ministerstvo hospodárstva SR po dohode s Ministerstvom zahraničných vecí SR, ako spolupracujúcim rezortom, navrhuje predmetnú úlohu na zrušenie.

Číslo uznesenia/zo dňa:	777 z  9. novembra 2009
 Názov uznesenia:	k analýze súčasného stavu a vývoja zamestnanosti, riziká vývoja zamestnanosti v ďalšom období, východiská a návrh opatrení pre podporu rastu zamestnanosti a zníženie nezamestnanosti 
Predkladateľ:	predseda vlády
Číslo úlohy:	B.10.
Gestor(i) úlohy:	minister hospodárstva
Znenie úlohy: 	uskutočniť rokovania s kľúčovými subkontraktormi zahraničných investorov so sídlom na území SR s cieľom stabilizácie dodávok, ich perspektívy a zachovania zamestnanosti a o prijatých opatreniach predložiť písomnú správu
Termín úlohy: 	do 31. januára 2010, nový termín do 31. marca 2010,  do 31. mája
2010
 
Odôvodnenie zrušenia: 	Ministerstvo hospodárstva SR v  spolupráci s  Ministerstvom zahraničných vecí SR, v rámci zabezpečenia splnenia predmetnej úlohy uskutočnilo niekoľko rokovaní s kľúčovými zahraničnými investormi, ktorí už sú etablovaní na Slovensku, v ich dcérskych spoločnostiach (KIA Motors Slovakia s.r.o., Mobis Slovakia s.r.o., PSA Peugeot Citroën Slovakia, Samsung Galanta, Samsung Voderady). Všetci títo investori  deklarovali svoju vôľu aj naďalej zostať a pôsobiť na Slovensku, no zároveň upozornili, že z dôvodu všeobecnej hospodárskej krízy môže dôjsť k určitým korekciám ich investičných zámerov a taktiež aj k prehodnoteniu ich výhľadov o možnosti rozšírenia priemyselnej produkcie a obchodných aktivít, vrátane výskumu a inovácií na území Slovenskej republiky. 
	Keďže v dôsledku obmedzených finančných zdrojov spôsobených globálnou finančnou krízou a s tým súvisiacou perspektívou vývoja globálnych trhov nie je možné v súčasnosti, a to minimálne v horizonte niekoľkých mesiacov, očakávať od týchto investorov konečné rozhodnutia, ktoré by viedli k expanzii výroby, resp. rozšíreniu obchodných aktivít, vrátane výskumu a inovácií, Ministerstvo hospodárstva SR po dohode s Ministerstvom zahraničných vecí SR, ako spolupracujúcim rezortom, navrhuje predmetnú úlohu na zrušenie.

B. Návrh na zmenu uznesenia vlády Slovenskej republiky

Číslo uznesenia/zo dňa:	686 z  30. septembra 2009
Názov uznesenia:	k návrhu na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí 
Predkladateľ:	podpredsedníčka vlády a ministerka spravodlivosti
Číslo úlohy:	B.17.
Gestor(i) úlohy:	minister hospodárstva
Znenie úlohy: 	v spolupráci s ministrom obrany a ministrom financií zabezpečiť prebratie smernice Európskeho parlamentu a Rady 2009/43/ES 
zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva a vykonať notifikáciu
Termín úlohy: 	do 30. júna 2011
 
Odôvodnenie zmeny: 	Prijatím zákona č. 403/2009, ktorým sa mení a dopĺňa zákon 
č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, a ktorým sa mení a dopĺňa zákon 
č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, došlo, v oblasti vydávania povolení na obchodovanie s vojenským materiálom a licencií na niektorú z foriem zahraničnoobchodnej činnosti s vojenským materiálom, k presunu kompetencií z Ministerstva hospodárstva SR na Ministerstvo obrany SR, čo je plne v súlade s prioritami oboch ústredných orgánov štátnej správy. Kým Ministerstvo hospodárstva SR sa aj naďalej bude zameriavať na ochranu vnútorného trhu a vývoz tovaru nevojenského charakteru, Ministerstvo obrany SR bude zabezpečovať licenčný proces pre dovoz, vývoz a intrakomunitárnu prepravu vojenského materiálu a plniť úlohy súvisiace s určovaním priorít medzinárodných orgánov a organizácií, ktorých cieľom je zabránenie neželaného šírenia vojenského materiálu. Na základe uvedeného a z dôvodu, že je potrebné, aby licenčný orgán nielen administroval povoľovací proces, ale aj aktívne presadzoval záujmy Slovenskej republiky na medzinárodnom kontrolnom fóre, navrhuje Ministerstvo hospodárstva SR, na podnet Ministerstva obrany SR zmenu znenia a zmenu gestora predmetnej úlohy tak, že bude uložená ministrovi obrany v spolupráci s ministrom financií

Číslo uznesenia/zo dňa:	354 z 28. mája 2008
Názov uznesenia:	k návrhu zmeny Listiny špecifických záväzkov SR za oblasť služieb vo Svetovej obchodnej organizácii po vstupe SR do EÚ	
Predkladateľ:	minister hospodárstva		
Časť uznesenia:	D. ukladá	
Gestor(i) úlohy:	minister hospodárstva   
Termín úlohy: 
	
Odôvodnenie zmeny: 	O zmenu v časti D, ktorá priamo súvisí s návrhom na doplnenie bodu B.2 do uznesenia vlády SR č. 354 z 28. mája 2008 k návrhu zmeny Listiny špecifických záväzkov SR za oblasť služieb vo Svetovej obchodnej organizácii po vstupe SR do EÚ, požiadalo Ministerstvo zahraničných vecí SR v rámci medzirezortného pripomienkového konania k predkladanému materiálu. Do návrhu  uznesenia bude doplnený bod D.1, ktorým sa uloží ministrovi hospodárstva „požiadať ministra zahraničných vecí vykonať príslušné ratifikačné opatrenia“ s tým, že pôvodný bod D.1  „požiadať ministra zahraničných vecí zabezpečiť oznámenie o zmene Listiny špecifických  záväzkov SR za oblasť služieb vo Svetovej obchodnej organizácii v Zbierke zákonov SR“ sa prečísluje na bod D.2.

C. Návrh na doplnenie bodu do uznesenia vlády Slovenskej republiky

Číslo uznesenia/zo dňa:	354 z 28. mája 2008
Názov uznesenia:	k návrhu zmeny Listiny špecifických záväzkov SR za oblasť služieb vo Svetovej obchodnej organizácii po vstupe SR do EÚ	
Predkladateľ:	minister hospodárstva		
Číslo úlohy:	B.2.	
Gestor(i) úlohy:	prezident SR    
Znenie úlohy:	ratifikovať zmenu Listiny špecifických záväzkov SR za oblasť služieb vo Svetovej obchodnej organizácii	 	
Termín úlohy: 
	
Odôvodnenie doplnenia: 	Ministerstvo hospodárstva SR na podnet  Ministerstva zahraničných vecí SR (list č. 107.136/2009-MEPO z 15. mája 2009) predkladá návrh na doplnenie bodu B.2 do uznesenia vlády SR č. 354 z 28. mája 2008 k návrhu zmeny Listiny špecifických záväzkov SR za oblasť služieb vo Svetovej obchodnej organizácii po vstupe SR do EÚ (ďalej „Listiny“), ktorým odporučí prezidentovi SR ratifikovať zmenu predmetnej Listiny vzhľadom na to, že v predmetnom uznesení vlády (č. 354/2008) chýba štandardný spôsob úpravy otázky odporúčania vlády SR prezidentovi SR podpísať dotknutú Listinu. Preto Ministerstvo zahraničných vecí SR odporučilo, aby Ministerstvo hospodárstva SR ako vnútroštátny gestor toto pochybenie upravilo a návrh na doplnenie bodu B.2 do uznesenia vlády č. 354/2008 vypracovalo. Súčasne Ministerstvo zahraničných vecí SR vyslovilo názor, že súhlas NR SR bol už daný uznesením č. 897 z 19. júna 2008, a preto nebude potrebné zmenu Listiny na vyslovenie súhlasu Národnej rade SR opätovne predkladať.